**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī |  Nr.38/3(prot. Nr.3, 2.§) | Nr.233  |

Par projektu "Degradēto teritoriju revitalizācija un

uzņēmējdarbības pamatinfrastruktūras izveide

kūrorta zonā, Liepājā, 3.kārta"

Pamatojoties uz likuma "Par pašvaldībām" 15.panta pirmās daļas 2. un 4.punktu, Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" Rīcību Nr.1.1.1.(2.) "Nodrošināt pilsētā deklarētos bērnus ar vietu pirmskolas izglītības iestādēs no pusotra gada vecuma vai līdzvērtīgu alternatīvu pakalpojumu, tai skaitā atbalstīt privāto pirmskolas izglītības iestāžu darbību", Rīcību Nr.1.1.1.(3.) "Nodrošināt Liepājas pirmskolas izglītības iestāžu piegulošo teritoriju labiekārtošanu, tai skaitā fiziskām aktivitātēm piemērotu vidi" un Rīcību Nr.2.1.7.(5.) "Rekonstruēt un izbūvēt pilsētas ielas, uzlabojot pārvietošanās iespējas pilsētā, tai skaitā ielu segumu, apgaismojuma, videonovērošanas un pārējās infrastruktūras uzturēšana", pielikuma Nr.2.2. "Investīciju plāns 2015.-2020.gadam" projektu "Degradēto teritoriju revitalizācija un uzņēmējdarbības pamatinfrastruktūras izveide kūrorta zonā, Liepājā, 3.kārta" unikālais Nr.Pr\_235.3., Ministru kabineta 2015.gada 10.novembra noteikumiem Nr.645 "Darbības programmas "Izaugsme un nodarbinātība" 5.6.2.specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi", kā arī izskatot Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2) un pastāvīgās Finanšu komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Atbalstīt projekta "Degradēto teritoriju revitalizācija un uzņēmējdarbības pamatinfrastruktūras izveide kūrorta zonā, Liepājā, 3.kārta" sagatavošanu un iesniegšanu 5.6.2.specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" otrās projektu iesniegumu atlases kārtas ietvaros.

2. Apstiprināt projekta "Degradēto teritoriju revitalizācija un uzņēmējdarbības pamatinfrastruktūras izveide kūrorta zonā, Liepājā, 3.kārta" (turpmāk - Projekts) kopējās izmaksas 2 500 000,00 EUR (divi miljoni pieci simti tūkstoši euro) apmērā, no kurām:

2.1. Projekta attiecināmās izmaksas 2 500 000,00 EUR (divi miljoni pieci simti tūkstoši euro) apmērā, no tām:

2.1.1. Eiropas Reģionālās attīstības fonda finansējums (85% apmērā) - 2 125 000,00 EUR (divi miljoni viens simts divdesmit pieci tūkstoši euro);

2.1.2. valsts budžeta līdzfinansējums (3,75% apmērā) - 93 750 EUR (deviņdesmit trīs tūkstoši septiņi simti piecdesmit euro);

2.1.3. Liepājas pilsētas pašvaldības līdzfinansējums (11,25% apmērā) - 281 250 EUR (divi simti astoņdesmit viens tūkstotis divi simti piecdesmit euro).

3. Nodrošināt Projekta īstenošanai nepieciešamo Liepājas pilsētas pašvaldības līdzfinansējumu Projekta attiecināmo izmaksu segšanai 281 250 EUR (divi simti astoņdesmit viens tūkstotis divi simti piecdesmit euro) apmērā:

3.1. 2021.gadā - 140625,00 EUR;

3.2. 2022.gadā - 140625,00 EUR.

4. Nodrošināt 2022.gadā Projekta īstenošanai nepieciešamo Liepājas pilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 306 250,00 EUR (trīs simti seši tūkstoši divi simti piecdesmit euro) apmērā.

5. Noteikt, ka Projekta īstenošanai nepieciešamais Liepājas pilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot Projektam nepieciešamo finansējumu Liepājas pilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei organizēt sadarbības līguma noslēgšanu ar sabiedrību ar ierobežotu atbildību "LIEPĀJAS ŪDENS" par Projekta īstenošanu.

9. Pilnvarot Liepājas pilsētas pašvaldības izpilddirektoru parakstīt visu ar Projektu saistīto dokumentāciju, t.sk. projekta pieteikumu, līgumu ar Centrālo finanšu un līgumu aģentūru, būvdarbu līgumu, Projekta un tā izpildi pamatojošos dokumentus, atskaites.

10. Liepājas pilsētas domes priekšsēdētāja vietniekam pilsētas attīstības un sadarbības jautājumos kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Domes priekšsēdētāja vietniekam pilsētas attīstības un sadarbības jautājumos, Izpilddirektora birojam, Attīstības pārvaldei, Juridiskajai daļai, Finanšu pārvaldei, Komunālajai pārvaldei, SIA "LIEPĀJAS ŪDENS" |